ສະພາ ສຫລ ຮັບຮອງເອົາ ມະຕິ ຮຽກຮ້ອງໃຫ້ ປ. ທຣຳ ປະນາມ ພວກກຸ່ມກຽດຊັງ ທັງຫຼາຍ
ມະຕິນີ້ ໄດ້ຮຽກຮ້ອງ ​ໃຫ້ລັດຖະບານທ່ານ ທຣຳ ໃຊ້ທຸກເຄື່ອງມືທີ່ມີຢູ່ ເພື່ອແກ້ໄຂບັນຫາ ທີ່ເພີ່ມຂຶ້ນເລື້ອຍໆ ຂອງກຸ່ມທີ່ກ່າວມານັ້ນ
ລັດຖະສະພາສະຫະລັດ ໄດ້ຮັບຮອງເອົາມະຕິຮ່ວມຢ່າງເປັນເອກກະສັນ ທີ່ຮຽກຮ້ອງ ໃຫ້ ປະທານາທິບໍດີ ດໍໂນລ ທຣຳ ກ່າວປະນາມ ຕໍ່ກຸ່ມທີ່ມີຄວາມກຽດຊັງຕ່າງໆ ທີ່ ສະໜັບສະໜູນການແບ່ງແຍກເຊື້ອຊາດຜິວພັນ ລັດທິຫົວຮຸນແຮງ ລັດທິຕໍ່ຕ້ານຊາວ ຢິວແລະ ພວກຜິວຂາວທີ່ເຫັນວ່າຕົນເປັນຜູ້ວິເສດສຸດຍອດ ບັນດາສະມາຊິກສະພາຕ່ຳ ໄດ້ຮັບຜ່ານມະຕິດັ່ງກ່າວ ໃນວັນອັງຄານວານນີ້ ນຶ່ງມື້ຫຼັງ ຈາກສະພາສູງ ໄດ້ຮັບຮອງເອົາ ມາບັດນີ້ ມາດຕະການດັ່ງກ່າວ ຈະຖືກສົ່ງໄປໃຫ້ ທ່ານທຣຳ ຜູ້ທີ່ໄດ້ຖືກຕຳນິ ໃນການຮັບມືຂອງທ່ານ ຕໍ່ຄວາມຮຸນແຮງທີ່ເກີດຂຶ້ນ ຢູ່ທີ່ ການໂຮມຊຸມນຸມຂອງພວກຜິວຂາວຊາດນິຍົມ ເມື່ອເດືອນແລ້ວນີ້ ໃນເມືອງ Charlottesville ລັດ Virginia ທ່ານ Mark Warner ສະມາຊິກສະພາສູງ ສັງກັດພັກເດໂມແຄຣັດພ້ອມດ້ວຍ ກຸ່ມໃຫ້ການສະໜັບສະໜູນ ຈາກທັງສອງພັກການເມືອງ ໂດຍມີທ່ານ Tim Kaine ແລະ ທ່ານ Richard Blumenthal ສັງກັດພັກເດໂມແຄຣັດ ແລະ ທ່ານ Cory Gardner ທ່ານ Johnny Isakson ແລະ ທ່ານນາງ Lisa Murkowski ສັງກັດ ພັກຣີພັບບລີກັນ ໄດ້ຮ່ວມນຳສະເໜີຍັດຕິດັ່ງກ່າວ ມະຕິນີ້ ອ້າງອີງເຖິງ ການໂຮມຊຸມນຸມ ໃນວັນທີ 11 ສິງຫາ ໂດຍມີ ຜູ້ທີ່ຮ້ອງໂຮຄຳຂວັນ ໃນການຄວາມແບ່ງແຍກເຊື້ອຊາດ ແລະ ຕໍ່ຕ້ານ ຊາວຢິວ ແລະ ມື້ຕໍ່ມາ ມີຜູ້ທີ່ສົງໄສວ່າເປັນ ພວກນາຊີໃໝ່ ໄດ້ຂັບລົດຂອງລາວເຂົ້າຕຳ ກຸ່ມເດີນ ຂະບວນຕໍ່ຕ້ານ ຢູ່ໃຈກາງເມືອງ Charlottesville ໂດຍໄດ້ສັງຫານນາງ Heather Heyer ແລະ ເຮັດໃຫ້ອີກ 19 ຄົນໄດ້ຮັບບາດເຈັບ ເຈົ້າໜ້າທີ່ຕຳຫຼວດຂອງລັດ 2 ຄົນ ກໍໄດ້ເສຍຊີວິດ ໃນມື້ດຽວກັນນັ້ນ ເມື່ອເຮລິຄອບເຕີ ໄດ້ເກີດອຸບັດຕິເຫດຕົກ ໃນຂະນະ ທີ່ບິນສັງເກດເບິ່ງ ການປະທ້ວງດັ່ງກ່າວນັ້ນ ລັດຖະສະພາ ໄດ້ປະນາມ ການສັງຫານນາງ Heyer ນັ້ນ ໂດຍກ່າວວ່າ ເປັນ ມະຕິສະບັບນີ້ ກ່າວວ່າ ລັດຖະສະພາ ມະຕິນີ້ ໄດ້ຮຽກຮ້ອງ ໃຫ້ລັດຖະບານທ່ານ ທຣຳ ໃຊ້ທຸກເຄື່ອງມືທີ່ມີຢູ່ ເພື່ອແກ້ໄຂບັນຫາ ທີ່ເພີ່ມຂຶ້ນເລື້ອຍໆ ຂອງກຸ່ມທີ່ກ່າວມານັ້ນ ຢູ່ໃນປະເທດ ເພື່ອສືບສວນສອບສວນ ການ ກະທຳທັງໝົດ ຂອງການຂົ່ມຂູ່ ແລະ ການກໍ່ການຮ້າຍພາຍໃນປະເທດ ໂດຍພວກເຂົາ ເຈົ້າ ແລະ ເພື່ອປ້ອງກັນຄວາມຮຸນແຮງ ໃນອະນາຄົດ ໃນເບື້ອງຕົ້ນ ທ່ານທຣຳ ໄດ້ຖິ້ມໂທດ ການກໍ່ຄວາມຮຸນແຮງ ຢູ່ໃນເມືອງ Charlottesville ໃສ່  ແຕ່ສອງສາມມື້ຕໍ່ມາ ໄດ້ປະນາມພວກນາຊີໃໝ່ ພວກຜິວຂາວທີ່ເຫັນວ່າ ຕົນເປັນຜູ້ວິເສດສຸດຍອດ ແລະ ກຸ່ມ Ku Klux Klan ກ່ຽວກັບບົດບາດຂອງພວກເຂົາເຈົ້າ ໃນເຫດການຄວາມວຸ້ນວາຍນັ້ນ ຕໍ່ມາທ່ານໄດ້ກັບຄືນໄປກ່າວວ່າ ທ່ານຄິດວ່າ https://twitter com/MarkWarner/status/907739671593193473 https://twitter com/repjoecrowley/status/907771421056802817 https://twitter com/RepTomGarrett/status/907790618323283968